જામનગર મહાનગરપાલિકાના વિપક્ષ દ્વારા મ્યુનિ.કમિશનરને આવેદનપત્ર પાઠવી જણાવ્યું છે કે તા.૪ ઓકટોબર ર૦૧૩થી જામનગર મહાનગર પાલિકાની હદમાં વધારો કરવામાં આવ્યો છે. જેથી નવા સમાવિષ્ટ વિસ્તારોમાં પ્રોપર્ટી ટેક્સ વસૂલવાની સતા મહાનગરપાલિકાની છે. પરંતુ દર વર્ષે બીલની બજવણી કરવાને બદલે ર૦૧૩ થી ર૦૧૮ સુધીનાં બીલ એકસાથે ફટકારતા અને ગબ્બરસિંઘ ઉઘરાણી કરતા તેનો વ્યાપક વિરોધ કરવામાં આવ્યો છે. ચાલુ વર્ષે અપૂરતા વરસાદને કારણે દુષ્કાળ જેવી સ્થિતિ પ્રવર્તી રહી છે. કાયદા વિ‌રૂદ્ધના ઠરાવની અમલવારી કરી લોકશાહીનું ગળુ ઘુંટવામાં આવી રહ્યું છે. ભારતના બંધારણ મુજબ તમામ વર્ગને ધ્યાને રાખી વોટર ટેક્સ નક્કી કરવામાં આવે છે. પરંતુ સોલીડ વેસ્ટ કલેકશન , સર્વિસ યુઝર્સ ચાર્જ અંગેના ગેરકાયદેસર ફતવા બહાર પાડવામાં આવી રહ્યો છે તે વ્યાજબી નથી.